**210223**

**Айра Сэнки. Екіншісі**

***«Оның құрған билігі арта түсіп,***

***Орнатқан тыныштығы шексіз болады»***

***(Ишая 9:7)***

Шындықтың кез-келген фантастикаға қарағанда ерекше болатындығын кім жоққа шығара алады? Кез-келген соғыстан немесе қайғылы оқиғадан кейін әрдайым адамдардың жүректеріне әсер ететін оқиғалар ашылады. Екінші дүниежүзілік соғыс кезінде мен Исаның туылған күні қарсаңында солдаттардың бункерінде болдым. Біреу «О, Бетлехем қаласы» деп ән айта бастады, кенеттен ән алдыңғы қатардың екінші жағында көтерілді. Бірнеше сағат бұрын бір-біріне оқ жаудырған американдық және неміс солдаттары неміс және ағылшын тілдерінде бірігіп: «Ей, Бетлехемнің қасиетті баласы! Бізге келші, біз Саған мінажат етеміз; Біздің күнәларымызды кешіріп, өмірімізге келші. Біз періштелерді естиміз. Жақсы жаңалықтар естіледі; О, бізге келші, бізбен бірге болшы, Тәңір Иеміз Иммануил». – деген ән жолжарын айтып отырды.

Исаның туылған күні адамдарға қалайша әсер ететіні сондай қызық: жаулар дос болып кетеді, бейтаныс адамдар бауырлас болып кетеді. Мәселен, мен, адамзаттың бейбітшілік пен тыныштыққа қол жеткізуіне бір ғана жолы бар екеніне сенімдімін: бұл бізге патшалардың Патшасы және құдайлардың Құдайы болып табылатын Бетлехемде туылған нәресте арқылы беріледі.

Ишаяның Оған берген есімдерінің бірі - «Тыныштықты сыйлайтын әмірші» (Ишая 9: 6). Кикілжің мен қиратуды кім тудыратыны маңызды емес. Сіз Исаның туылған күнін тойлайсыз, солай емес пе? Бірақ сіз «Тыныштықты сыйлайтын әміршіге» мазасыз жүрегіңізге және мазасыз өміріңізге тыныштық пен бейбітшілік сыйлауға мүмкіндік бересіз бе? Ол бізді жауынгерлік қолдарымызды төмен түсірткізіп, сүйіспеншілік Патшасына сенуге мәжбүр ете алады. Қару-жарағымызды тастайтын уақыт келді және Ол біздің өмірімізді бейбітшілікпен – яғни, біздің жүрегімізді өзгертетін және барлық күнәларымызды жойатын бейбітшілікпен толтырсын. Бұл Исаның туылған күнінің мәңгілік ақиқаты.